CELEX: 62014TN0386
Language: sl
Date: 2014-05-24 00:00:00
Title: Zadeva T-386/14: Tožba, vložena 24. maja 2014 – Fih Holding in Fih Erhversbank proti Komisiji

4.8.2014   
            
            
               SL
            
            
               Uradni list Evropske unije
            
            
               C 253/50
            
         Tožba, vložena 24. maja 2014 – Fih Holding in Fih Erhversbank proti Komisiji
   (Zadeva T-386/14)
   2014/C 253/66
   Jezik postopka: angleščina
   
      Stranke
   
   
      Tožeči stranki: Fih Holding A/S (Kopenhagen, Danska) in Fih Erhversbank A/S (Kopenhagen) (zastopnik: O. Koktvedgaard, odvetnik)
   
      Tožena stranka: Evropska komisija
   
      Predloga
   
   Tožeči stranki Splošnemu sodišču predlagata, naj:
   
               —
            
            
               Sklep Komisije z dne 11. marca 2014 C(2014) 1280 final o državni pomoči SA.34445 (2012/c), ki ga je izvajala Danska za prenos premoženjskih sredstev banke FIH družbi FSC razglasi za ničen; in
            
         
               —
            
            
               Komisiji naloži plačilo stroškov.
            
         
      Tožbeni razlogi in bistvene trditve
   
   Tožeči stranki v utemeljitev tožbe navajata šest tožbenih razlogov.
   
               1.
            
            
               Prvi tožbeni razlog: izpodbijani sklep je v nasprotju s členom 107(1) PDEU, v delu, v katerem je Komisija sklenila, da „noben subjekt v tržnem gospodarstvu ne bi bil pripravljen investirati pod pogoji, ki so enaki pogojem dogovora o nakupu deležev“ (točka 93 obrazložitve), da „posledično ukrepi niso v skladu z načelom subjekta v tržnem gospodarstvu“ (točki 93 in 99 obrazložitve), in v členu 1(1), da prenos sredstev predstavlja državno pomoč.
            
         
               2.
            
            
               Drugi tožbeni razlog: družbe FSC ni mogoče primerjati z zasebnim investitorjem, ki ga usmerjajo možnosti dolgoročnejše rentabilnosti vloženega kapitala, temveč z zasebnim upnikom, ki želi dobiti poplačilo zneska, ki mu ga dolguje dolžnik, ki je v finančnih težavah zaradi že prej obstoječih obveznosti družbe FSC.
            
         
               3.
            
            
               Tretji tožbeni razlog: izpodbijani sklep je v nasprotju s členom 107(1) PDEU v delu, v katerem v točki 116 obrazložitve določa, da bruto učinek razbremenitve kapitala znaša 375 milijonov DKK, ki jih je treba nadomestiti, in vrednost prenosa znaša 254 milijonov DKK nad resnično ekonomsko vrednostjo, ki jo je treba vrniti, in da se odobritev v členu 1(2) in v Splošnih pogojih v zavezi št. 6 da, če so ti pogoji izpolnjeni.
            
         
               4.
            
            
               Četrti tožbeni razlog: izpodbijani sklep je v nasprotju s členom 107(1) PDEU, v delu, v katerem je Komisija v točki 103(a) obrazložitve potrdila „dobiček v zvezi z dogovorom o nakupu deležev (0,73 milijard DKK)“, in v točki 103(b) obrazložitve „vnaprejšnje nadomestilo za udeležbo na kapitalu (1,33 milijard DKK)“. Zato zahtevek nadomestila za razbremenitev kapitala, ki ga zahteva Komisija v členu 1(2) in v zavezi št. 6, ni utemeljen.
            
         
               5.
            
            
               Peti tožbeni razlog: Komisija je napačno razumela določbe dogovora, ko je sklenila, da mora FIH plačati 254 milijonov DKK FSC (točka 116 obrazložitve) razlike med vrednostjo prenosa in resnično ekonomsko vrednostjo sredstev.
            
         
               6.
            
            
               Šesti tožbeni razlog: izpodbijani sklep je v nasprotju s členom 296 PDEU in členom 41(2)(c) Listine, ker Komisija ni izpolnila bistvene obveznosti postopka, da obrazloži svojo odločitev.